6

ISIGIDIMI SAMAXOSA, OCTOBER 1, 1875.

INTLANGANISO EBINGENDLU  
YETYALIKE.

St Matthews, September 17, 1875.

Ngosuku lwe 1'5 ku September 1875 besi ne- ntlanganiso emnandi kunene apa kulomzi wakwa St Matthews, ebiyeyokunikela imali yokunceda ukwaka ityalike entsha kona. Kute ngolosuku kwabanda kunene ngexesha lakusasa, sada soyikela ukuti isininzi sezihlobo zetu asiyi kufika, kute noko ngenxa yempembelelo ka Mr. Fielding Imantyi yase Xesi ate wanceda ngayo ngokuhlangana nenkosi zeta azimeme, babaninzi abantu ngapezu koko besitemba kona. Siyambulela kunene u-Mr. Fielding ngempembelelo yake nangokuba ko kwake kulontlanganiso. He! kute ngolosuku mayelana nexesha lesitoba kusasa kwangenwa emtandazweni omfutshane kwati wakupuma kwake kwahlalwa umzuzwana omayelana ne yure enye kwa buya kwangenwa, yavulwa intlanganiso ngu Rev. C. Taberer umfundisi wakona ngomtandazo omfutshane wokncela intsikelelo yo Somandla pezu komsebenzi lowo ebesihlanganisene ukwenza wona. Kwati kwakugqitywa u-Mr. Fielding obesesihlalweni wesuka waposa amazwana exela into esihlangene ngayo’nokulunga kwayo wati ebetemba ukubona isininzi ngalemini kodwa uyakolwa ukuba ezinye izihlobo zetu zitintelwe lizulu, kodwa noko uyatemba. ukuba zobuye zifike, wanika amazwi okukutaza kanye wahlala pantsi. Kusuke u- Rev. C. Taberer umfundisi walomzi waxela isizatu sokuba kufuneke ityalike entsha enkulu kunaleyo besinayo kakade esisesi sokuba, le sinayo ayiyilingani intlanganiso, mhla sukuba abantu bebaninzi,kude kupunyelwe pandle. Wabonisa nohlobo ekufanele ukuncediswa ngalo ngabafunayo ukuwunceda lomsebenzi nokulunga kwawo nokubukwa kwawo ngu Tixo xa abantu bewenza ngotandoluka Tixo : wahlala pantsi. Ute osesihlalweni wacela inkosi engu William Kama ukuba ipose amazwi isukile ke inkosileyo. (Yayinto entle kanye ukubona inkosi zohlanga Iwetu zihleli ziwunyamekele umsebenzi onje ukulunga kwawo.) Ate amehlo abo bonke abasendlwini anamatela kuye,inxenye ikumhlana imbonayo inxenye imazi kakade. Ute waposa amazwana amnandi okuxela ukulunga nokufaneleka nokufuneka kokuba abantu babe ne ndlu yetyalike nokuba yinto eyenziwa ngabantu ngemali. Waxela nokuwuvuyela kwake lomsebenzi, watsho warola £6, wahlala pantsi. Kucelwe inkosi u-Edmund Sandile wesuka wati—Mnandi ngu Mgqunukwebe, ndize kubona into eniyenzayo nina mpi yase Mtwaku. Kambe into seyipambi kwenu akuseko kutini kuba seyiko. lyinto elungileyo kunene indlu yetyalike, sekuxeliwe ukuba bake bade abantu bahlale pandle xa babaninzi; yilweni, watsho wati akuseko kutini into seyiko seyimelwe kukwenziwa, kulungile kanye ukuba yenziwe, watsho wati ndikupa inkabi enkulu yenkomo ne £1 ngapezulu. Kwacelwa inkosi unyana ka Ntontela waposa amazwana okubonisa ukuyi- vuma kwake ukulunga kwalento watsho naye wabeka imali. Bababaninzi abasukayo babeke, bebeka ngokucayita kanye. Ndite ndakubona ukucayita kwabo ndakumbula ilizwi lomfo ka Zuma lokuti “musa ukuputuzela.” Ndingasendisiti bebebeka into ete putu, abanye bebeka ngenkomo, abanye nge £15 nange £10 nanga pezulu. Into ebukeke kunene kukunikelakwabantubakowetu abangamaqaba; hai ke kona ekunikeleni asinto ubungake uti eli lelamaqaba icala. Kwabonakala ukuba abeka ngokucayita kanye, into endite ndakuyibona ndati ukuba intlanga zakowetu ziyakuzingisa ukwenjenje alise kude ixesha ayakuti osapilileyo abone izinto ezinkulu pakati kwalo. Enye into eyabukeka kunene kukurola kwamadodana amatsha, nangakumbi azi titsher zalapa nabancedisi, zide zati zona ititsher zangati zixelelene ukuti zezinga roli ngapantsi kwe £10. (Lento ke ibonisa ukuba kuko imibulelo yokufundiswa

kwabo bafuna ukubonisa uhlanga ukuba lento abantu bancedwa maxa bazincedayo nabo ngokwabo.)

Kute kusenjalo besanxamile abantu ukunikela kwafika ixesha lokuba bake baye kuzixasa ngento zokutya ; kute kwakubuywa kwangenwa ya kwa ngu washiywa ngase kunikeleni! Kwakaloku sekufika nezihlobo zetu zamanye amacala ezite nazo zabonakalisa ukuwuvuyela kwazo umsebenzi zarola ngoku cayita okukulu. Pakati kwezihlobo zetu zamanye amacala ndiya kubalula abe mnye, kungengakuba ezinye andina ndawo ndingazidumisa ngayo; kungokuba lo usenze sahleka kakulu. Ndiyatemba ukuba wondixolela ngoku kankanya igama lake. Ite lendoda yangena yahlala, ite ngomzuzwana yesuka kwabonakala ukuba fanele ukuba inxamile yaposa amazwana, yaxela ukuba ingumhambi ibona ukuba kuko into eyenziwayo apa kungoko icinge ngokuti mayike ize kuvela. Ke ifika impi ibambene ngazo ngokoke kuba ikwa yeya kowayo ngenye indlela, ifanele ukuba ike nayo ibinze, yatsho yati ndifuna ukuze ndipatele nomfundisi wam indaba, into endiyibone e-St Matthews yatsho yambiza ngegama. Ite apo isihlekise kona yati tapu yati ke ekubeni ndibona ne ngwevu ezindala apa nendizaziyo ukuba kudala zaguqukayo, ndisuka ndingaboni nto yenziwayo nazizo, sike ndimane ukuva oziponti nga £5 nanga £4 sendiyakusuke ndibeke ipeni le ibomvu ndingabi senza nto. Watsho wayirola wahlala pantsi. Ute kanti upangelelene nexesha lokuzakubeka kwama dodana ate abeka £10 inye, ite lendoda yasemzini yasuka yati ekubeni ndisiva lonto ndirola igusha yarola nemali. Yatike lento yenziwayo ngulomfo yamnandi kanye, nana- mhla siyamkumbula wabavusa ngakumbi abantu ukuba bazidele babone ukuti yini umhambi ukusidela. Lomntu nditeta ngaye ngumfo ka Nqadini kwa Zidenge. Andinakuzigqiba izinto zalomini andikolwa okokwam ukuba ndake ndasentlangenisweni emnandi njengale ekwa yeyoluhlobo. Ngoku mandinazise ngenani elarolwayo mawetu lilo eli, £342 6s. 0 1/2d. Elinani ke lelabantsundu kuba kaloku kwakutiwe mabazame bodwa. Kwa kungeko mangesi kulontlanganiso ngapandle kuka Mr. Fielding, ngokuba umfundisi yena ukwasiti andingembali ke ngoko xa apakati kwetu. Iya buleleka lendawo yokuba elinani leletu sedwa eli ndilibalileyo enditembayo ukuba amangesi abantu abatanda kunene ukunceda abanye bangati abayi- bonileyo lento bancede kanye, nditi banceda na- bangazincediyo ngokwabo, akungebiko matanda- buzo okuba xa sizincedayo banga telela. Izihlobo zetu ezinye ezidala zalomzi sezi pesheya kwenciba, enditembayo ukuba beziselapa ngebezinikele into, kuletyalike siyakayo. Ndinetemba ukuba nangoku zimgamanje zisakumbula ngalorazi. Singavuya kakulu ukuba zingati zincede ngento ezinganceda ngazo ; kunge kuzo zodwa nakwezinye izihlobo ezingatandayo ukubona lento ihambiseka. Siyatemba ukuba baninzi abawutandayo umsebenzi onje nokuba upi, nje ngalo ka Nqadini ; uncedo nokuba luvela kubanina lungamkelwa ngovuyo ngumfundisi wakwa St Matthew. Luhlanga Iwako wetu lento yeyetu. Mandiyeke, ndibale incwade ende kodwa Umhleli makandixolele soloko ndaba ngumamkeli we *Sigidimi* kukuqala ukubala, faneli ukuba baya kuqala bonke ababalelani ukubona igama lam.

Jacob Boom.

INTLANGANISO EBIXOXA NGOLOBOLO. E-Bencoti, September 11, 1875.

Besinentlanganiso enkulu, ebukulu bungafani nanto kuba ibiyimini yokuqekezwa kwe Banki za- kowetu. Abafundisi abebeko ngu Rev. W. Davis no Rev. C. White. Lentlanganiso ibise Osborne (e-Tshungwana) ngomhla we 9. Into enkulu ebitetwa kukuqekezwa kwe Banki elulobolo ; kuba kute kwakutiwa namhla makupele, ati amanye

amadoda apefumlela pezulu, esite, tina bakokeli xa besi kulo ntlanganiso nezozicaka ze Nkosi ezi- kolekileyo kuti sacela ituba tina bakokeli lokuba kesihlangane sodwa, basivumela ke bati sobuya si- hlangane ngomso. Sihlangene tina bakokeli ndi- ngezitukululi izinto ebezitetwa, imibuzo, impiki- swano, inteto, imibuzo eti iyacitwana lemizi, zona ntonina zona inkomo? Sakupila nganina kanjalo. Inteto ezinje ngokuti namhlake nisiti nje masiyeke ukulobolisa, ngumhla esiya kuba pantsi kwama Lawo, kuba lento ukulobola besiwanqabele ama Lawo. Zazinteto ezinjaloke kuti sodwa bakokeli, sada saqekezelana kubini. Lide loyiswa elinye icala savumelana kweliti namhla asukuba salobolisa, sati kanjalo makupele nocelo ati umntu akuba use intombazana yake endaweni aselesiti mabandipe inkomo, sati umntu makangayikucela engenalishwa lanto limhleleyo.

Nani zihlobo zam ezikumacala ngamacala le- ndawo kaniyikangele yokuti indoda ingapezulu ngempahla kulowo utabate intombazana yayo nanko isuka iya kucela inkomo. Lento ke isekwalulobolo, kuba umntu olobolisayo akakatali yena nokuba owake umhlambi mkulu owomyeni mncikane usuka aye kulobolisa noko. Mandishiye apa ke, nditi ke kusile ngomso sihlangene kwa nezicaka ze Nkosi. Sazixelela imvume yetu, noko ke bekuko imibuzwana etile ebesimana siyibekisa kuzo. Sacela indawo enkulu ukuba makumiswe umteto wokuba osukuba ecela inkomo kwantombi yake makakutshwe erementeni, njengokuba iyi- mvume yetu tina bakokeli. Ifezwe apo ke.

P. K. Tuta.

Kwa Zidenge, September 17, 1875.

Nditi bonisani bazalwana sicela amehlo. Sila- hlekelwe ngamahashe nge Cawa ebusuku ngomhla 12 ka September. Matatu, elinye limfusa yinkabi, iminyaka yalo yobudala mitandatu, linopawu kulendlebe yenene ihalafumatyi. Elinye yiponana ebomvana emfutshanana, eyomeleleyo, engati ukuba umntu uyibopelele iman’ukurona; inekolwana encinane kunene pantsi kwesingci, angeyiqondiyo umntu ongalaziyo ; iminyaka yayo ikowe sitandatu. Elinye yimazi ebomvu emanqina makulu umsila unqunyulwe; iminyaka yalo mihlanu libuhantom wakulikangela kufupi.

John Ntloko.

E-Nxukwebe, September 23, 1875.

Ndicela amehlo kuni zihlobo ; ndilahlekelwe yinkabi yehashe ebudala buyiminyaka emitatu. Lihashe elibomvu noko lingebomvu kanye, libu- gwangqa ibala lalo, line bala elimhlotshana ebunzi : liequbu emhlana kulendawo ihlala isali : eloqutyana angati nokuba umntu akalibonanga alive akupata emhlana. Inyanga zisembini ndinalo elohashe, lilahleka ngo August kuwo lo mnyaka. Angati umntu olifumeneyo ndimvuze ngangenkatazo azifumeneyo.

Andries Mbambisa.

Durban, September 17, 1875.

Nkosi yam ndifakele umbulelo wam ndiyabulela ku Mr. J. Shaw naku Mr. J. M. V. abapengululi bogqoboko: kodwa u-Mr. J. Shaw ndimbulela ngo- kungapezulu. Yebo wena ubuzayo, ukugqoboka kukuhlaba kwelizwi lika Tixo ngokuba alizi kamnandi alitutuzeli liya gqoboza intliziyo elilitye kube buhlungu alile abelusizi adane obenenyembezi yobuhlungu oburara kanjalo. Sifunda ukuba ilizwi lika Tixo lihlaba kude kube kukwa hlulwa kompefumlo nokomoya nokwmalungu nokwomongo. Elilizwi lokugqoboka liteta ukuhlatywa kwentliziyo ngumkonto wevangeli.

Philip Xulu.